#MessiMoetVal: Standbeeld gevandaliseer | Netwerk24
‘Huiskopers’ vermoor oudhoof (63)
’n Afgetrede hoof van ’n hoërskool in KwaZulu-Natal is Woensdagaand vermoor toe sy en haar man deur vier mans in hul huis oorval is.
Dan, Chiliboy begin Saterdag vir Haaie
Anders as sy eweknie by die Blou Bulle, het Robert du Preez, die Haaie se breier, besluit om sy twee spelers wat deur die Springbokke vrygestel is, Saterdag in te span.
Jeugjare deur skilderkwas herontdek
Daar kom ’n tyd wanneer ons net vaagweg kan onthou hoe ons as jong mense op die drempel van die volwasse wêreld geweifel het – die elmboë van sosiale druk en ’n magdom van identiteitskonvensies knaend in die ribbes.
Braai en wen: Snoek oor die kole
Sondag is Nasionale Braaidag. Dan kuier ons soos gebruiklik om die vleisbraaivure. Ongeag of jy elke naweek braai, kies jy vir dié dag jou tjoppies ekstra sorgvuldig, soek die beste wors uit en beplan jou spyskaart al ’n paar dae voor die tyd.
Verskillende SA-kulture braai saam in die vreemde
Erfenis is ’n belangrike saambindende faktor vir Suid-Afrikaners in die vreemde. Vir ’n Suid-Afrikaanse paartjie van uiteenlopende kulture, wat tans op die Isle of Man in Brittanje woon, bied Braaidag die ideale geleentheid om die huis te onthou.
#MessiMoetVal: Standbeeld gevandaliseer
11 Januarie 2017 18:34
Lionel Messi se standbeeld voor en ná die vandale toegeslaan het.Foto: Reuters
In Argentinië is dit nie Rhodes of tersiêre onderiggeld wat moet “val” nie, maar wel een van dié Suid-Amerikaanse land se bekendste burgers.
’n Standbeeld van die sokkerster Lionel Messi is in Buenos Aires, Argentinië se hoofstad, in die helfte gebreek en die speler se bolyf, arms en kop is verwyder.
Dié standbeeld, op die Paseo de la Gloria-loopweg wat oor die River Plate uitkyk, is middeldeur gesaag met net die onderlyf en sokkerbal wat oorgebly het.
Die stadsowerhede het gesê hulle weet nie wie verantwoordelik is of wat die motief vir dié vandalisme was nie.
“Dit (die standbeeld) was ’n slagoffer van vandalisme,” het die stad se kultuur-sekretariaat gesê. “Die stad is reeds besig om die standbeeld te herstel.”
Die standbeeld is in Junie verlede jaar, kort ná Argentinië in die eindstryd van die Copa America Centenario teen Chili verloor het, onthul.
Dié Barcelona-held, wat in September verlede jaar weer tot internasionale diens teruggekeer het, is uiters geliefd in sy moederland.
Daar is egter ook diegene wat sy spel vir Argentinië, wat drie groot eindstryde in twee jaar (insluitend die Wêreldbeker-toernooi in 2014) verloor het, kritiseer.
Die wandellaan het ook standbeelde van ander Argentynse sporthelde soos die renjaer Juan Manuel Fangio, die basketbalspeler Manu Ginobili, gholfspeler Roberto de Vicenzo, asook die tennisspelers Guillermo Villas en Gabriela Sabatini.